टाेल विवाद के कारण बंद रहा बदनावर
पुलिसकर्मियों व टोल कर्मियों पर कार्रवाई की मांग की
भास्कर संवाददाता | बदनावर
फोरलेन स्थित छोकला टोल प्लाजा पर बुधवार को धरना प्रदर्शन के दौरान कांग्रेस कार्यकर्ताओं, ट्रक एसोसिएशन के सदस्यों व आम नागरिकों के साथ कानवन पुलिस व टोलकर्मियों द्वारा की गई मारपीट के विरोध में गुरुवार को बदनावर बंद का आह्वान किया था। लोगों ने दुकानें बंद रखीं। बंद का व्यापक असर रहा। लोग चाय-नाश्ते के लिए तरस गए। बाहर से आने वाले यात्रियों को भी परेशानी का सामना करना पड़ा।
नप अध्यक्ष अभिषेक मोदी, ब्लाॅक कांग्रेस अध्यक्ष कमलसिंह पटेल, युवा नेता दिनेश गिरवाल, विजयसिंह पंवार, राजेंद्रसिंह पंवार आदि के साथ बड़ी संख्या में कार्यकर्ता सुबह से ही बाइक से नगर में घूमकर लोगों से बंद रखने की अपील करते रहे। दुकानें, प्रतिष्ठान, होटलें शाम तक भी नहीं खुली। एक-दो जगह बंद कराने के लिए कहासुनी भी हुई। अांबेडकर चौराहे पर एसडीएम एकता जायसवाल, एसडीओपी कैलाश मालवीय, तहसीलदार प्रकाश परिहार, टीआई सुनील गुप्ता, कानवन टीआई नरेंद्र वाजपेयी, सब इंस्पेक्टर शरद पाटील समेत अन्य पुलिसकर्मी कानून व्यवस्था का जायजा लेते रहे।
ट्रक एसोसिएशन अध्यक्ष प्रहलाद राठौड़ पर लाठीचार्ज करने वाले कानवन टीआई नरेंद्र वाजपेयी, उपनिरीक्षक एस भदौरिया, आरक्षक विपिन कटारे को निलंबित करने की मांग की। पुलिस व टोल प्लाजा के कर्मचारियों की मनमानी नहीं रुकी तो उग्र आंदोलन की चेतावनी दी। कार्यकर्ताओं पर लादे गए झूठे मुकदमे वापस लेने, स्थानीय ट्रकों से ओवरलोड के नाम पर की जा रही अवैध वसूली को तत्काल रोकने की मांग की। मुलथान से नागदा के बीच फोरलेन के सर्विस रोड पर बंद पड़ी सड़क बत्ती चालू करने, क्षतिग्रस्त रैलिंग व डिवाइडर सुधारने, बदनावर चौपाटी व पिटगारा तिराहे पर रोटरी बनाने की मांग की। समापन पर पार्षद साजिद खान ने आभार माना। व्यापारी संघ व ट्रक एसोसिएशन के सदस्य, पार्टी कार्यकर्ता बड़ी संख्या में मौजूद थे।
टीआई और आरक्षकों को निलंबित करने की मांग की
मंडी में नहीं लगी किसानों की उपज की बोली
नगर बंद के कारण मंडी में अनाज नीलामी काम नहीं हुआ। दोपहर में बस स्टैंड से कार्यकर्ताओं ने कानवन पुलिस के खिलाफ नारेबाजी करते हुए नगर में रैली निकाली। वापस बस स्टैंड पहुंचकर नेताओं ने संबोधित किया। मुख्यमंत्री के नाम संबोधित ज्ञापन तहसीलदार प्रकाश परिहार को दिया। इसकी प्रतिलिपि विधानसभा में प्रतिपक्ष नेता अजयसिंह को भी भेजी गई।
बदनावर. टोल पर मारपीट के विरोध में बंद रहा नगर।
awa_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva awa_Deva